Петко Р. Славейков
Народен

chitanka.info

С идеали все боравих —

всичко друго смятах грях,

с тях и себе си забравих,

на света свят не видях.

Все за другите залягах,

трябва, казвах, тъй е ред,

свойте работи отлагах —

чуждите все по-напред.

Минах живот любороден,

със неволи бол и бол…

И личи, че съм народен —

гладен, жаден, бос и гол.

1875

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.